Legal Document

Category: 160

Text:
7. ΑΝΑΓΚ. ΝΟΜΟΣ υπ’ αριθ. 878 της 28/29 Ιαν. 1946 Περί αναστολής εκδόσεως πτυχίων πρακτικών μηχανικών, μηχανοδηγών και θερμαστών και τροποποιήσεως και συμπληρώσεως των επί τούτων ισχυουσών διατάξεων. Άρθρ.1.-Αναστέλλεται επί χρονικόν διάστημα ενός έτους αρχομένου από της ενάρξεως της ισχύος του παρόντος η έκδοσις πτυχίων Πρακτικών Μηχανικών Μηχανοδηγών και θερμαστών, εφ’ όσον δεν πρόκειται περί πτυχιούχων Μέσων ή Κατωτέρων Τεχνικών Σχολών νομίμως λειτουργουσών ειδικότητος Μηχανολόγου ή Ηλεκτρολόγου εις τους οποίους και κατά την διάρκειαν της ειρημένης ετησίας αναστολής συγχωρείται η χορήγησις πτυχίων συμφώνως προς τας ισχυούσας σχετικάς διατάξεις. Επίσης συγχωρείται, η διαρκούσης της αυτής αναστολής, χορήγησις κατά τας ισχυούσας διατάξεις, πτυχίου εις τους έχοντας υποβεβλημένας αιτήσεις μέχρι της ενάρξεως της ισχύος του παρόντος και εις εκείνους οίτινες ήθελον υποβάλη αιτήσεις μετά πλήρων δικαιολογητικών εντός διμήνου από της ενάρξεως της ισχύος τούτου και κεκτημένους τα νόμιμα προσόντα και εις τους κατά τας εξετάσεις αποτυχόντες και δικαιουμένους να επανέλθωσιν εις τοιαύτας. Οι κεκτημένοι ή κτώμενοι πτυχίον οιασδήποτε κλάσεως δικαιούνται και κατά την διάρκειαν της κατά τ’ ανωτέρω ετησίας αναστολής να προσέρχωνται εις εξετάσεις προς απόκτησιν πτυχίου ανωτέρας κλάσεως. Δια Δ/των εκδιδομένων προτάσει του Υπουργού Μεταφορών δύναται να παρατείνηται η διάρκεια της κατά τ’ ανωτέρω αναστολής και να καθορίζωνται υπό όρους ή και άνευ τοιούτων περιπτώσεις εξαιρέσεως από της αναστολής ταύτης. Η άνω αναστολή παρετάθη επί εν έτος δια του Β.Δ. 7/7 Φεβρ. 1947 και επί εν εισέτι εξάμηνον δια του Β.Δ. 24/28 Ιαν. 1948. Άρθρ.11.-Πάσα αναγκαία λεπτομέρεια δια την εκτέλεσιν του παρόντος Νόμου κανονίζεται δια Δ/των εκδιδομένων προτάσει του Υπουργού των Μεταφορών ή και δι’ αποφάσεων του αυτού Υπουργού δημοσιευομένων εις την Εφημερίδα της Κυβερνήσεως. Πάσα διάταξις αντικειμένη προς τον παρόντα Νόμον καταργείται. Άρθρ.2.-Δια Δ/των εκδιδομένων προτάσει του Υπουργού των Μεταφορών μετά σύμφωνον γνώμην του Συμβουλίου Σιδηροδρόμων δύναται να επιτρέπηται κατά την διάρκειαν της κατά τ’ ανωτέρω αναστολής ή κατά τας ισχυούσας ήδη διατάξεις χορήγησις πτυχίων ισχυόντων μόνον δια ρητώς εν αυτοίς οριζομένας Περιφερείας, εις κεκτημένους τα νόμιμα προσόντα. Άρθρ.3.-Αι διατάξεις του άρθρ. 2 του Α.Ν. 501/1937 "περί συμπληρώσεως του νόμ. 6422" ως αύται ετροποποιήθησαν υπό της παρ. 1 του άρθρ. 2 του Α.Ν. υπ’ αριθ. 2410/1940 "περί αναστολής εκδόσεως πτυχίων πρακτικών Μηχανικών, Μηχανοδηγών και Θερμαστών" καταργούνται από της ενάρξεως της ισχύος του παρόντος Νόμου. (Μετά την σελ. 50,04) Σελ. 50,05 Τεύχος 516 - Σελ. 65 Μηχανολόγοι, Ηλεκτρολόγοι, Ναυπηγοί και Μηχανοδηγοί 13.Β.γ.4-7 Αι δυνάμει των διατάξεων τούτων εκδοθείσαι ειδικαί άδειαι ακυρούνται και ουδέν παρέχουσι δικαίωμα εις τους υπέρ ων εξεδόθησαν μετά πάροδον εξαμήνου από της ενάρξεως της ισχύος του παρόντος. Κατά την διάρκειαν όμως του εξαμήνου τούτου οι υπέρ ων εξεδόθησαν αι ακυρούμεναι άδειαι δικαιούνται κατόπιν αιτήσεώς των υποβαλλομένης προς το Υπουργείον Μεταφορών 1 τουλάχιστον μήνα προ της λήξεως της εξαμήνου ταύτης προθεσμίας όπως υποβληθώσιν ενώπιον της κατά τας σχετικάς διατάξεις αρμοδίας εξεταστικής επιτροπής εις τας δια την απόκτησιν πτυχίου Μηχανοδηγού κεκανονισμένας εξετάσεις. Εν περιπτώσει επιτυχούς εξετάσεως η εκδοθείσα ειδική άδεια θεωρείται υπό της αρμοδίας υπηρεσίας οπότε και μόνον εξακολουθεί ισχύουσα δι’ ον αρχικώς εξεδόθη σκοπόν. Πάσαι αι μη θεωρηθείσαι, κατά τα ανωτέρω, ειδικαί άδειαι εντός της ως άνω τασσομένης εξαμήνου προθεσμίας θεωρούνται άκυροι και ουδέν δικαίωμα παρέχουν πλέον εις τους κατόχους δια την επίβλεψιν της λειτουργίας και την συντήρησιν της κινητηρίου μηχανής του Εργοστασίου των. Σελ. 50,06 Τεύχος 516- Σελ. 66 13.Β.γ.7 Μηχανολόγοι, Ηλεκτρολόγοι, Ναυπηγοί και Μηχανοδηγοί    Άρθρ.4.-Τα υπό των υποψηφίων προς εξέτασιν καταβαλλόμενα εξέταστρα, ορίζονται: α)Δια πτυχίον μηχανοδηγού και πτυχίον θερμαστού εις δραχ. 2.000. β)Δια πτυχίον Πρακτικού Μηχανικού γ΄ τάξεως εις δραχ.3.000. γ)Δια πτυχίον Πρακτικού Μηχανικού β' τάξεως και πτυχίον Αρχιθερμαστού εις δραχ. 4.000. δ)Δια πτυχίον Πρακτικού Μηχανικού α΄ τάξεως εις δραχ. 5.000. Τα εκδιδόμενα πτυχία υπόκεινται εις τέλος χαρτοσήμου ως ακολούθως: α)Δια πτυχία Μηχανοδηγού και θερμαστού εις τέλος χαρτοσήμου εκ δραχ. 3.000. β)Δια τας αναθεωρουμένας ειδικάς αδείας Μηχανοδηγών τέλος χαρτοσήμου εκ δραχ. 3.000. γ)Δια πτυχία Πρακτικών Μηχανικών α', β' και γ' τάξεως ως και αρχιθερμαστών τέλος χαρτοσήμου εκ δραχ. 5.000. Τα εκδιδόμενα αντίγραφα των ανωτέρω πτυχίων υπόκεινται εις το αυτό ως ανωτέρω τέλος χαρτοσήμου αναλόγως της τάξεως και κατηγορίας του πτυχίου. Τα ανωτέρω ποσά των εξετάστρων και χαρτοσήμων δύναται εκάστοτε να αυξομειούνται πολλαπλασιαζόμενα επί συντελεστήν καθοριζόμενον δι’ αποφάσεως του Υπουργού Μεταφορών δημοσιευομένης εις την Εφημερίδα της Κυβερνήσεως. Ήδη τα μεν εξέταστρα πολλαπλασιάζονται επί συντελεστήν 40 δυνάμει της υπ’ αριθ. 105052 της 18 Δεκ. 1952/12 Ιαν. 1953 αποφάσεως Υπ. Βιομηχανίας και Οικονομικών, το δε τέλος χαρτοσήμου των πτυχίων και των αντιγράφων αυτών επί συντελεστήν 10, δυνάμει της υπ’ αριθ. 9835 της 7 Φεβρ./11 Μαρτ. 1948 αποφάσεως Υπουργείου Μεταφορών. Άρθρ.5.-Τα κατά το προηγούμενον άρθρ. 4 καθοριζόμενα δι’ έκαστον υποψήφιον εξέταστρα κατατίθενται υπό των ιδίων εις ίδιον παρά τη Εθνική Τραπέζη της Ελλάδος λογαριασμόν, της σχετικής αποδείξεως προσαγομένης μετά των λοιπών δικαιολογητικών των εξεταζομένων, διατίθενται δε δια την αποζημίωσιν των εξεταστικών Επιτροπών, την κατασκευήν και προμήθειαν των αναγκαιούντων εντύπων των πτυχίων των υποψηφίων των πρακτικών των εξεταστικών Επιτροπών, την προμήθειαν ειδικών διδακτικών σχεδίων και παραστατικών εικόνων, ειδικών εντύπων και λοιπών ειδών χρησίμων προς αρτιωτέραν εκπλήρωσιν του έργου των εξεταστικών Επιτροπών και δια πάσαν σχετικήν δαπάνην. Πάσα εκ του λογαριασμού τούτου δαπάνη ενεργείται δι’ αποφάσεως του Υπουργού  Μεταφορών μετά γνώμην του παρά τω Υπουργείω Μεταφορών προβλεπομένου Συμβουλίου Σιδηροδρόμων, εξαιρέσει των αποζημιώσεων των εξεταστικών Επιτροπών, αίτινες καταβάλλονται εκ του ως άνω ειδικού λογαριασμού κατόπιν αποφάσεως του Υπουργού Μεταφορών, καθ’ ο ποσόν εκάστοτε ορίζεται δια την αποζημίωσιν των Συμβουλίων και Επιτροπών των εκ του Δημοσίου Ταμείου αμειβομένων. Άρθρ.6.-Δι’ αποφάσεως του Υπουργού Μεταφορών μετά γνώμην της οικείας εξεταστικής Επιτροπής, δύναται να αφαιρείται το πτυχίον Πρακτικού Μηχανικού Μηχανοδηγού, Αρχιθερμαστού και θερμαστού, εφ’ όσον εκ τελεσιδίκου αποφάσεως Πολιτικού ή Ποινικού Δικαστηρίου αποδεικνύεται ότι κατελογίσθη εις βάρος του κεκτημένου το πτυχίον υπαιτιότης, δια ζημίας ή βλάβας της εγκαταστάσεως. Η αφαίρεσις του πτυχίου και η στέρησις των εξ αυτού απορρεόντων δικαιωμάτων δύναται να είναι προσωρινή ή οριστική κατά τας ακολούθους διακρίσεις: α)Επί χρονικόν διάστημα τριών μηνών μέχρις ενός έτους εάν αι ζημίαι και βλάβαι προήλθον εξ αμελείας. β)Επί χρονικόν διάστημα 1 έτους μέχρι 3 ετών εις ην περίπτωσιν αι ζημίαι και βλάβαι της εγκαταστάσεως προεκλήθησαν εκ προθέσεως. γ)Εις περίπτωσιν καθ’ ην εντός τριετίας από του χρόνου καθ’ ον επήλθεν, η πρώτη εξ αμελείας ζημία ή βλάβη της εγκαταστάσεως επέλθη νέα τοιαύτη βεβαιουμένη και αύτη δια τελεσιδίκου δικαστικής αποφάσεως η αφαίρεσις του πτυχίου δύναται να ενεργηθή δια χρονικόν διάστημα μέχρι 3 ετών. δ)Η αφαίρεσις του πτυχίου δύναται να ενεργηθή δια μείζον χρονικόν διάστημα ή και οριστικώς. 1)Εάν εντός πενταετίας από της πρώτης εκ προθέσεως βλάβης ή ζημίας ενεργηθή νέα τοιούτη. 2)Εις περίπτωσιν καθ’ ην εντός δεκαετίας από του χρόνου καθ’ ον επήλθεν η πρώτη εξ αμελείας ζημία ή βλάβη της εγκαταστάσεως επέλθη τρίτη τοιαύτη βεβαιουμένη και αύτη δια τελεσιδίκου Δικαστικής αποφάσεως. 3)Εάν εκ της εις την εγκατάστασιν επελθούσης εξ αμελείας ή προθέσεως βλάβης ή ζημίας επήλθεν θάνατος. Άρθρ.7.-Οι αρμόδιοι υπάλληλοι των κατά τόπους Δικαστηρίων υποχρεούνται να κοινοποιώσι προς την αρμοδίαν Υπηρεσίαν του Υπουργείου Μεταφορών, αντίγραφον της εκδοθείσης κατά του πτυχιούχου καταδικαστικής αποφάσεως. Την αυτήν υποχρέωσιν υπέχει και ο εγείρας την αγωγήν ή προκαλέσας την ποινικήν δίωξιν. (Αντί για τη σελ.  51) Σελ. 51(α) Τεύχος 1402 Σελ. 71 Μηχανολόγοι, Ηλεκτρολόγοι, Ναυπηγοί και Μηχανοδηγοί 13.Β.γ.7 Άρθρ.8.-Δια Β.Δ/τος εκδιδομένου προτάσει του Υπουργού Μεταφορών μετά γνώμην του αρμοδίου Συμβουλίου Σιδηροδρόμων θέλουσι καθορισθή αι περιπτώσεις και  η διαδικασία καθ’ ας θα δύναται ν’ αφαιρείται προσωρινώς είτε και οριστικώς το πτυχίον πρακτικού Μηχανικού, Μηχανοδηγού, Θερμαστού και Αρχιθερμαστού υπό του Υπουργού Μεταφορών δια την πλημμελή επίβλεψιν και συντήρησιν των εγκαταστάσεων δι’ ας τυγχάνει ούτος υπεύθυνος και ιδία δια την μη τήρησιν των υπό των οικείων διατάξεων και κανονισμών προβλεπομένων μέτρων ασφαλείας της εγκαταστάσεως, διαπιστουμένων υπό της αρμοδίας Υπηρεσίας του Υπουργείου Μεταφορών. Άρθρ.9.-Εις περίπτωσιν προσωρινής πλέον του εξαμήνου ή οριστικής αφαιρέσεως του πτυχίου κατά τας διατάξεις των άρθρ. 6 και 8 του παρόντος Νόμου, δύναται ο πτυχιούχος του οποίου το πτυχίον αφηρέθη κατά τα ανωτέρω προσωρινώς πλέον του εξαμήνου ή οριστικώς να αιτήσηται την αναθεώρησιν της σχετικής αποφάσεως υπό του ιδίου Υπουργού των Μεταφορών, όστις αποφαίνεται οριστικώς μετά σύμφωνον γνώμην του αρμοδίου Συμβουλίου Σιδηροδρόμων όπερ έχον υπ’ όψιν τα πραγματικά περιστατικά και τα τυχόν προσκομισθησόμενα νέα στοιχεία της υποθέσεως, γνωμοδοτεί υπέρ της διατηρήσεως της αφαιρέσεως της αυξομειώσεως του χρονικού διαστήματος αφαιρέσεως του πτυχίου είτε και της αποδόσεως τούτου. Η αφαίρεσις του πτυχίου ωρισμένης τάξεως και κατηγορίας, συνεπάγεται και την αφαίρεσιν παντός ετέρου πτυχίου άλλης κατηγορίας ή τάξεως εκδοθέντος τυχόν υπέρ του ιδίου πτυχιούχου. Η ως άνω αίτησις αναθεωρήσεως δέον να συνοδεύηται υπό αποδείξεως καταθέσεως υπό του ενδιαφερομένου εις τον παρά τη Εθνική Τραπέζη της Ελλάδος ίδιον λογαριασμόν του άρθρ. 5 του παρόντος, ποσού ίσου προς τα υπό του άρθρ. 4 υπ’ όψιν Νόμου καταβαλλόμενα εξέταστρα αναλόγως της τάξεως και της κατηγορίας του πτυχίου του αιτούντος την αναθεώρησιν. Άρθρ.10.-(Αντικαθίσταται το άρθρ. 1 του νόμ. 501/1937, ανωτ. αριθ.2). Αι διατάξεις του ως άνω 1ου άρθρου του νόμ. 501/1937 "περί συμπληρώσεως του νόμ. 6422" ισχύουσι και ως προς τας παραβάσεις των διατάξεων του παρόντος Νόμου και των επί τη βάσει των διατάξεών του ή εις εκτέλεσιν αυτών εκδοθησομένων Δ/των. Σελ. 52(α) Τεύχος 1402 Σελ. 72